Tartudagi Tosh koʻprik. Tosh koʻprik () — Estoniyaning Tartu shahridagi Emayigi daryosi boʻylab saqlanib qolmagan tosh koʻprik. Liflyandiyadagi birinchi tosh koʻprik, erta klassik davrning muhim meʼmoriy asari. Tarixi. Tosh koʻprik 1775-yilda general-gubernator Yuriy Yuryevich Broun tashabbusi bilan Tartudagi katta yongʻindan keyin qurilgan. Loyiha mualliflari — Iogann Zaklovski va I. Ts. Zigfriden. Koʻprik uchun toshlar ogʻir mehnat uchun Estoniyaga haydalgan Pugachev qoʻzgʻoloni ishtirokchilari tomonidan tarashlangan. Qurilish 1779-yilda boshlangan va 1784-yilda yakunlangan. Koʻprik 1784-yil 16-sentyabrdaishga tushurilgan. Koʻprikning markaziy qismi antik davrni eslatuvchi zafar arkalari bilan bezatilgan . Koʻprik Tartu markaziy maydonidagi tarixiy ansambl tarkibining asosiy elementlaridan biri boʻlgan. Koʻprik maydonning uzunlamasına oʻqida joylashgan boʻlib, unga oʻziga xos tantanali kirish vazifasini oʻtagan. 1941-yil 9-iyulda chekinayotgan rus qoʻshinlari tomonidan koʻprik portlatilgan. Bugungi kunda uning oʻrnida yana bir koʻprik — Kaarsild turibdi. Hozirda Tosh koʻprikni qayta tiklash rejalari mavjud.